《题南圃一首》
宋代·苏籀

妖嫺十五余，清春破瓜初。
婉腻讵如玉，凌风素云裾。
莺燕妬声讵，窈心自有夫。
取怜逆万目，白地肠应无。
惶惑少年士，逐麋不顾菟。
倾囊买消渴，借问谁家姝。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。